Armando Manzanero

Armando Manzanero Canché (født 7. desember 1935 i Ticul i delstaten Yucatán i Mexico, død 28. desember 2020 i Mexico by) var en meksikansk sanger, musiker og komponist innen iberoamerikansk musikk.

Liv og virke

Bakgrunn
Armando Manzaneros far var sanger og komponist Santiago Manzanero, og hans mor Juanita Canché Baqueiro spilte på jarana jarocha. Ved åtte års alder begynte hans musikkstudier ved kunstskolen Escuela de Bellas Artes i Mérida, og de ble avsluttet i Mexico by. Han komponerte sin første melodi, «Nunca en el mundo», i 1950. Da var han fjorten år gammel.

Karriere
Året etter innledet han sin karriere som profesjonell pianist. Seks år senere begynte han å arbeide som musikkdirektør ved plateselskapet CBS' meksikanske filial. Kort deretter begynte han å som pianist akkompagnere artister som Pedro Vargas, Lucho Gatica og Raphael. 

Han har skrevet fler enn 400 sanger, av hvilke drøyt 50 er blitt internasjonalt kjente. Han har deltatt i mange radio- og TV-program, spilt inn drøyt 30 plater og skrevet musikk til mange filmer.

Blant hans mest populære sanger er «Voy a apagar la luz», «Contigo aprendí», «Adoro», «Esta tarde vi llover», «Por debajo de la mesa», «Somos novios» og «Felicidad».

Hans muskik er blitt tolket av internasjonalt kjente personligheter som Frank Sinatra, Tony Bennett, Elvis Presley, Frank Pourcel, Paul Mauriat, Ray Conniff, Manoella Torres, Marco Antonio Muñiz, Edith Márquez, Raphael, Moncho, José José, El Tri, Andrea Bocelli, Andrés Calamaro, Christina Aguilera, Pasión Vega og Luis Miguel.

Manzanero var gift fem ganger. Han fikk barna María Elena, Martha, Armando, Diego, Juan Pablo, Mainca y Rodrigo. Videre barnabarna Valentina, Joel, Emiliano, Aaron, Sebastián, Isabela, Natalia, Inés, José María, Mariana, Ximena, Andrea, Jorge og Alejandro.

Død
Den 17. desember 2020 ble Manzanero innlagt på sykehus i Mexico by etter å ha blitt diagnostisert med covid-19. Manzanero døde elleve dager etter av viruset, i en alder av 85 år, den 28. desember 2020.

Diskografi (utvalg)
 1959: Mi Primera Grabación
 1967: A mi amor... Con mi amor
 1967: Manzanero el Grande
 1968: Somos Novios
 1968: Armando Manzanero, su piano y su música
 1969: Para mi siempre amor
 N/A: Que bonito viven los enamorados
 1976: Lo mejor de Armando Manzanero
 1977: Fanático de ti
 1977: Corazón Salvaje
 1979: Ternura y Romance
 1981: Mi trato contigo
 1982: Otra vez romántico
 1985: Armando Manzanero
 1987: Cariñosamente, Manzanero
 1988: Mientras existas tú
 1992: Las canciones que quise escribir
 1993: Entre amigos
 1995: El piano... Manzanero y sus amigos
 1996: Nada Personal
 1998: Manzanero y La Libertad
 2001: Duetos
 2002: Duetos 2
 2002: Lo Mejor de lo Mejor
 2005: Lo Esencial

Referanser

Eksterne lenker 
 
 
 
 
 Armandos Manzaneros nettsted

Meksikanske musikere
Meksikanske sangere
Meksikanske komponister
Personer fra Yucatán
Dødsfall relatert til covid-19 i Mexico